INDOKLÁS

Általános indoklás

A vízgazdálkodásról szóló 1995. évi LVII. törvény 4. §-a értelmében a települési önkormányzat feladata gondoskodni a településen található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtésének szervezéséről és ellenőrzéséről. A törvény 44/F. § (3) bekezdés c) pontja értelmében közbeszerzési eljárás vagy – ha a közbeszerzésekről szóló törvény (Kbt.) szerint nem szükséges – kijelölés alapján a települési önkormányzattal közszolgáltatási szerződést kötött. Ebes esetében a szolgáltatásra vonatkozó szerződés megkötése nem tartozik a Kbt. hatálya alá.

A nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 555/2013. (XI. 29.) Korm. rendelet értelmében a közszolgáltatási szerződést a települési önkormányzat képviselő-testülete köti meg.

A vonatkozó helyi rendeletben megnevezett vállalkozással kötött szerződés 2019. december 31-én lejár, ezért szükséges azt megújítani. A vállalkozás 5%-os díjemelés (1850.-Ft/m3 helyett 2000.-Ft / m3) mellett kész megkötni a szerződést, amely január 1. napjától lépne hatályba, a módosított helyi rendelet hatálybalépésével egyidejűleg.

Az 1. §-hoz

A szolgáltatóra vonatkozó adatok és a szolgáltatási szerződés időtartamának átvezetése.

A 2. §-hoz

A módosított szolgáltatási díj beiktatása a rendelet mellékletébe.

A 3. §-hoz

Hatályba léptető rendelkezést tartalmaz.

Ebes, 2019. december 6.

Dr. Morvai Gábor

jegyző